**Aktivnosti osposobljavanja i suradnje u okviru programa Erasmus+ pod nazivom *Sharing Challenges and Successes around Erasmus+ Participation for those Working in the Field of Early Childhood Education and Care 2021-HR-OPĆE-TCA-11* - *Transnacionalna kooperativna aktivnost za obrazovanje i skrb u ranom djetinjstvu*.**

**U organizaciji neprofitne *Nacionalne Agencije* *Léargas* (upravlja nacionalnim i međunarodnim programima u radu s mladima, obrazovanju i osposobljavanju, uključujući *Erasmus+, European* *Solidarity Corps i eTwinning*) i *Early Childhood Ireland*, od 14. do 16. lipnja 2022. godine u Dablinu organizirana je** ***Transnacionalna kooperativna aktivnost za obrazovanje i skrb u ranom djetinjstvu*. Na stručnom skupu sudjelovalo je 14 zemalja (Belgija, Danska, Estonija, Grčka, Hrvatska, Litva, Latvija, Irska, Nizozemska, Njemačka, Slovenija, Španjolska, Švedska, Norveška) te 63 sudionika.**

**Predstavnica *Agencije za odgoj i* obrazovanje bila je mr. sc. Andreja Silić, viša savjetnica za predškolski odgoj i obrazovanje.**

Stručni skup je okupio širok raspon sudionika: kreatore politike, osoblje koje izravno radi u obrazovanju i skrbi za djecu rane dobi, odgajatelje koji pružaju početno i trajno obrazovanje za djecu i zaposlenike te međunarodne roditeljske udruge.

**Na stručnome skupu iz Hrvatske su sudjelovale: Ana Mihaljević, prof. ped., ravnateljica Dječjega vrtića *Osijek* u Osijeku*,*  Doris Velan, mag. paed., stručna suradnica pedagoginja u Dječjem vrtiću *Olga Ban* u Pazinu, Silvija Zlatar, odgojiteljica savjetnica u Dječjem vrtiću *Matije Gupca* u Zagrebu i mr. sc. Andreja Silić, viša savjetnica u *Agenciji za odgoj i obrazovanje* u Zagrebu.**

Stručni skup je otvorila Deirdre O’Brien *(*odgovorna za podršku i razvoj u okviru K1 i K2 projekata, *Léargas)*, zajedno s Teresom Heeney, glavnom izvršnom direktoricom(ECI - *Early Childhood* Ireland. Održana su uvodna izlaganja predstavnika organizacije Leargas vezano za pokrenute aktivnosti i Erasmus+ Programe predstavnika *Early Childhood Ireland* te *European Commission – DG EAC (The Commission's Directorate General for Education and Culture* - izvršna grana Europske Unije odgovorna za politiku obrazovanja, kulture, mladih, jezika i sporta). O obrazovanju i skrbi u ranom djetinjstvu: sektorskom angažmanu i Erasmus+ projektima izlagala je Géraldine Libreau, *European Commission – DG EAC*. U moderiranoj raspravi Paul Guest (Orientra) izdvojio je ključne elemente za daljnji rad i razumijevanje planiranih aktivnosti te daljnjih izlaganja. O ranom obrazovanju u Irskoj i strateškom planu za daljnji razvoj govorio je Toby Wolfe, Department of Children, Equality, Disability, Integration and Youth (Ireland). Uslijedila je rasprava u manjim grupama sudionika o politikama, prioritetima te izazovima u području ranog i predskolskog odgoja i obrazovanja, a nakon toga iznošenje povratnih informacija o održanim raspravama s izdvojenim naglascima za daljnje aktivnosti te mogućnosti povezivanja svih sudionika.

Paul Guest (Orientra) govorio je o ciljevima i očekivanjima, a zatim su o utjecaju međunarodnoga CPD-a na praksu izlaganje održale: Sharon Skehill te Lisa Flaherty.

Uslijedile su radionice, na kojima su u prvome dijelu izloženi značajni ostvareni projekti.

Tako su predstavljeni Erasmuis+ i Toy projekt – zajednica prakse, Margaret Kernan, Hibernia College (Irska) i ICDI (Nizozemska). Uslijedile su paralelne radionice: Margaret Kernan: *Erasmus+ and International Communities of Practice* te Kierana Brosnana: *Whole School Benefits of Erasmus+,* o prednostima programa Erasmus+ za cijelu školu., Senior School Holy Family (Irska). Uslijedile su paralelne radionice ma kojima je izloženo više o Erasmusu+ i školskom vodstvu: *Erasmus+ and Leadership Development*, Máirín Ní Chéileachair, NIPT – The National Induction Programme for Teachers, Gerard McHugh, Irska nacionalna organizacija učitelja. Raspravljalo se o različitim sistemima i sustavima na razini pojedinih zemalja. Druga grupa sudionika sudjelovala je na radionici o validacijskim sustavima vezano za formalno i neformalno učenje i njihovu prepoznatljivost: *Non-formal and Informal Learning Recognition in Erasmus+* (razmjena iskustava Erasmus + s fokusom na projekt VALCHILD), Fiona Kelleher, *Early Childhood Ireland*. Potom su sudionici u četiri paralelne grupe sudjelovali u radionici *Stabla učenja*.

Paul Guest (Orientra) uveo je sudionike u temu koju je detaljnije izložila Jana Hainsworth (Eurochild): *Pozicioniranje djece u srce Europe*. Nakon toga je uslijedilo zapaženo izlaganje Deirdre O'Brien (Léargas) te rasprava: *Profesionalni razvoj i mogućnosti partnerstva*. U nastavku su održane paralelne radionice: *Suradnja, planiranje i poziv na akciju*, grupne rasprave s unaprijed definiranim pitanjima. Potom su razmotrene povratne informacije sa svake od održanih radionica te su svi sudionici pozvani na međusobno upoznavanje, povezivanje i daljnje aktivnosti, što je moderirao Paul Guest (Orientra). Na kraju stručnoga skupa definirani su sljedeći koraci te su iznesene završne misli, Teresa Heeney *Early Childhood Ireland*.

**Sudionici Transnacionalne kooperativne aktivnosti za obrazovanje i skrb u ranome djetinjstvu (ECEC) raspravljali su o doista važnim činjenicama i nužnim koracima koje je potrebno učiniti u daljnjem razdoblju: prioritetima, izazovima i promjenama koje je potrebno napraviti kako bi se u potpunosti omogućilo sudjelovanje svim stručnim voditeljima i zaposlenicima ustanova za Rani odgoj i skrb u *Erasmus+* *Programima*, dajući preporuke nacionalnim i europskim donositeljima politika i odluka.**

Izvješće sastavila:

mr. sc. Andreja Silić

viša savjetnica za rani i predškolski odgoj i obrazovanje

Agencija za odgoj i obrazovanje, Zagreb